《临高台》
明代·余继登

临高台，高台高嵚岑。前临大道，俯瞰长林。谁其筑者千黄金。

我来眺望，恻焉伤心。西不见乐毅，南不见剧辛。但见浮云蔽白日，日华黯淡为之阴。

长空谁布云为阵，我欲问天不可问。怒拭宝剑拂尘埃，划然一吷阴云开。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。